รายได้8เดือนเกินเป้า1.7แสนล้าน
คลังรายงานการเก็บรายได้ 8 เดือน เกินเป้าถึง 1.7 แสนล้านบาท เหตุกำไรภาษีนิติบุคคลขยายตัวดี และทั้งปีคาดว่าเกินเป้าไม่ต่ำกว่า 1.2 แสนล้านบาท
10 มิ.ย. 2554

คลังรายงานการเก็บรายได้ 8 เดือน เกินเป้าถึง 1.7 แสนล้านบาท เหตุกำไรภาษีนิติบุคคลขยายตัวดี และทั้งปีคาดว่าเกินเป้าไม่ต่ำกว่า 1.2 แสนล้านบาท



นริศ
นายนริศ  ชัยสูตร ผู้อำนวยการสำนักงานเศรษฐกิจการคลัง (สศค.) กล่าวว่า การจัดเก็บรายได้รัฐบาลเดือนพ.ค. 2554 สูงกว่าเป้าง 5.3 หมื่นล้านบาท จากการจัดเก็บภาษีเงินได้นิติบุคคลจากกำไรสุทธิที่สูงกว่าเป้าหมายมาก ส่งผลให้ในช่วง 8 เดือนแรกของปีงบประมาณ 2554 จัดเก็บรายได้สูงกว่าเป้าหมายเกิน 1.7 แสนล้านบาท 
"การเก็บรายได้เดือน พ.ค. สูงกว่าเป้ามาก เพราะการเก็บภาษีนิติบุคคลเก็บได้มาก เนื่องจากผลกำไรของบริษัทจดทะเบียนในตลาดหลักทรัพย์แห่งประเทศไทยขยายตัวในอัตรา 30.7%" นายนริศ กล่าว
นายนริศ  กล่าวว่า จากผลการจัดเก็บรายได้รัฐบาลที่สูงกว่าเป้าหมายเป็นจำนวนมาก ประกอบกับทิศทางภาวะเศรษฐกิจที่ยังขยายตัวต่อเนื่อง กระทรวงการคลังมั่นใจว่าในปีงบประมาณ 2554 จะจัดเก็บรายได้สูงกว่าเป้าหมาย 1.65 ล้านล้านบาท ถึง 1.2 แสนล้านบาท แม้ว่าจะมีการลดภาษีสรรพสามิตก็ตาม